Til Utdanningskomiteen

Fra Avdeling for personalstøtte

|  |  |
| --- | --- |
| **Sakstype:** | **Diskusjonssak** |
| **Møtedato:**  | **20.09.2016** |
| **Notatdato:** | **14.09.2016** |
| **Arkivsaksnr.:** |  |
| **Saksbehandler:** | **Irene Sandlie** |

**Rekrutteringsstrategi for vitenskapelige stillinger ved UiO**

**Utgangspunkt**

Rekrutteringsstrategiens forslag til innramming og innhold ble lagt frem for dekanmøtet i mai 2016, hvorpå likelydende forslag ble til lagt frem for universitetetsstyret på junimøtet 2016.

**Første tilbakemelding fra dekanene i mai 2016:**

Rekrutteringsstrategien ble positivt mottatt av dekanene ved UiO. Samtidig ble det bedt om spissing innenfor noen få områder:

* Større spissing mot behovet for understøttelse av målet økt internasjonalisering og global orientering
* Synliggjøring av at enkelte av fakultetene har nasjonale oppgaver eks innenfor profesjonsfagene. Slike nasjonale oppgaver kan skape et spenningsfelt mellom ønsket om større internasjonalisering og ansvaret for den norskrettede profesjonen
* Større spissing mot behovet for toppkvalitet innenfor forskning og utdanning
* Undervisningsperspektivet bør tydeliggjøres i strategien
* SAB-gruppe 4 har løftet frem behovet for å vurdere arbeidsdelingen mellom vitenskapelig bedømmelseskomité og internt ansvarlig fagmiljø. Bedømmelseskomiteens oppgaver kan tydeliggjøres og forenkles for å redusere arbeidsbyrden og ansvarliggjøre fagmiljøet på områder der de er vel så kompetente til å vurdere. Videre bør det vurderes å synliggjøre tilsetting i delte stillinger som strategisk virkemiddel for å fremme tverrfaglig virksomhet ved UiO

**Første tilbakemelding fra universitetsstyret i juni 2016**

Punktvis oppsummering av de viktigste innspillene:

* Tydeliggjør det internasjonale perspektivet og hvordan UiO kan tiltrekke oss de beste kandidatene
* Tydeliggjør hvilke vitenskapelige stillinger rekrutteringsstrategien gjelder for – alle eller de fast vitenskapelig. De yngre forskerne er ikke nevnt i strategien
* Hva er strategisk viktige stillinger
* Tydeliggjør utdanningsperspektivet
* Konkretiser hva som menes med «bedre» kunngjøringstekster» og ord som «helhetlig»
* Hva betyr det at fakultetet skal inn i viktige stillinger
* Mål 1: "skal vurdere " kandidatprofil. Må gjøre dette på både sentralt og lokalt nivå. Ha noen felles føringer og noen fakultetsspesifikke
* Mål 2: Må gjelde nasjonalt og internasjonalt
* Mål 3: Må ha flere tiltak en markedsføring av UiO. Hvordan vi er og fremstår. Mer på engelsk. Språk i undervisning. Fremheve excellence.
* Systematisere møteplasser
* Hvordan vi utvikler universitetet må gå hånd i hånd med rekrutteringsstrategien. Rekrutteringsstrategien bør gi føringer for hvordan vi utvikler oss.

**Ferdigstillelse av rekrutteringsstrategien – hva må til?**

Rekrutteringsstrategien har i all hovedsak blitt godt mottatt, og det gjenstår nå en ytterligere spissing før den ferdigstilles og legges frem for vedtak i universitetsstyret i løpet av høsten 2016. Intensjonen med å bringe rekrutteringsstrategien til Utdanningskomiteen er å gi komiteen muligheten til å komme med konkretiserte forslag knyttet til hvordan utdannings- og undervisningsperspektivet bør tydeliggjøres i strategien.